[{"text_idx": "#000001", "text": "Pli da voc\u0302aj kontaktoj en Esperanto"}, {"text_idx": "#000003", "text": "La kronvirusa pandemio en la tuta mondo draste s\u0302ang\u0302as nian vivon, precipe la sociajn rilatojn.\nHomoj nun ne plu kunvenu, c\u0302u amase en futbala stadiono au\u0306 en teatro, c\u0302u grupe en salono por ekzemple ekzerci kantojn por h\u0302orkoncerto.\nKaj ec\u0302 interparoloj kun najbaroj okazu en distanco de kelkaj metroj.\nVizitoj de familianoj ne okazu.\nEn vendejoj oni lau\u0306eble evitu pagi kontante, sed oni uzu bankomat-karton sen bezono entajpi kodon."}, {"text_idx": "#000005", "text": "Tamen la vivo dau\u0306ras, sed aliforme.\nLa sociaj kontaktoj nun okazas tra la komunikaj retoj: per telefono, televido, interreto.\nSubite ekestis novaj formoj kiel kunveni virtuale kaj kiel entrepreni komunajn agadojn.\nTio povas esti videokonferencoj au\u0306 komuna muzikado tra la interreto."}, {"text_idx": "#000009", "text": "Sed fine ja nur parolemaj homoj volas partopreni en la E-movado, do en la socia vivo de Esperanto.\nNe plu tiom gravas dissendi bele presitan \"organon\", sed starigi voc\u0302ajn kontaktojn helpe de la interreto.\nBons\u0302ance ekzistas kelkaj videoblogistoj kiel ekzemple Evildea el Au\u0306stralio kiuj plenumas tiun taskon, sed necesas tiaj parolantoj en c\u0302iuj partoj de la mondo."}, {"text_idx": "#000018", "text": "Kaj eblas ankau\u0306 au\u0306skulti la voc\u0302ojn de aliaj E-parolantoj en jutubaj filmetoj au\u0306 en sonregistraj\u0302oj kiel c\u0302i tie en la Esperanta Retradio.\nAnd it is also possible to listen to the voices of other E-speakers in YouTube videos or in sound recordings like here on the Esperanto Internet Radio.\nPro la nuligo de realvivaj renkontig\u0302oj la intereso por parolado kaj au\u0306skultado en Esperanto tra la teknikaj kanaloj kreskas.\nDue to the cancellation of real-life meetings, the interest in speaking and listening in Esperanto through the technical channels is growing.\nMi konstatas tion per kreskanta nombro de au\u0306skultantoj ekde la komenco de la krizo, kaj kreskas ankau\u0306 la nombro de parolantoj en la RetRadio.\nAnkau\u0306 plilongig\u0302as la sonartikoloj kaj rakontoj."}]